સવાલ : મારી ઉંમર ૨૯ વર્ષની છે. જન્મ્યો ત્યારે તો નૉર્મલ જ હતો, પણ અગિયાર વર્ષની ઉંમરે મારું જીવન બરબાદ થઈ ગયું. એ વખતે મારો ઍક્સિડન્ટ થયેલો. બીજી બધી ઇન્જરી તો રુઝાઈ ગઈ, પણ ગુપ્ત ભાગમાં વાગેલું એને કારણે એક ટેસ્ટીઝ કઢાવી નાખવી પડેલી. આ વાતને કારણે વષોર્થી હું ખૂબ જ ડિસ્ટર્બ રહેતો આવ્યો છું. હેવી દવાઓને કારણે ને ગમ ભુલાવવા માટે સિગારેટ ફૂંકવાની આદતને કારણે હવે હું પિતા બની શકું એવી હાલતમાં નથી રહ્યો. કૉલેજમાં મને બે છોકરીઓ ગમી ગયેલી. તેમને પણ હું પસંદ હતો, પણ મારી આ એબ હું તેમની સમક્ષ છતી થવા દેવા નહોતો માગતો એટલે તેમનાથી દૂર થઈ ગયો. મને ખબર છે મેં તેમનું દિલ દુખાવ્યું છે.